Cappelen Damm
Store norske leksikon,Samfunn,Medier,Forlagsdrift
Cappelen Damm AS er et norsk bokkonsern. Det er Norges største bokforlag, og Norges tredje største bokkonsern etter Gyldendal ASA og Aschehoug.
Cappelen Damm ble dannet i april 2007 ved en fusjon mellom J. W. Cappelens Forlag og N. W. Damm & Søn. Konsernet holder til i Oslo. Eierskap Cappelen Damm AS eies av danske Egmont Holding AS. Konsernet hadde en omsetning i 2020 på 1,2 milliarder kroner. Overskuddet før skatt beløp seg samme år til 70 millioner kroner.Cappelen Damm eier også bokekspedisjonsselskapet Sentraldistribusjon. Bokhandelkjeden Tanum (innlemmet i Damm i 2006) var også eiet av Cappelen Damm, men ble nedlagt i 2021.I forlaget inngår også Larsforlaget A/S som eies 66 prosent av Cappelen Damm og 34 prosent av Lars Monsen. I 2011 kjøpte Cappelen Damm forlaget Høyskoleforlaget AS, og i 2012 kjøpte konsernet forlaget Akribe fra Norsk Sykepleierforbund. I 2016 kjøpte forlagskonsernet Bazar Forlag, samt Arneberg forlag. I 2017 kjøpte konsernet Font Forlag og Fontini Forlag.Konsernet eier også 50 prosent av den norske avdelingen til lydbokforlaget Storytel, samt heleide bokklubber under navnet Tanum Bokklubber. Historie J. W. Cappelens Forlag ble grunnlagt i 1829 av Jørgen Wright Cappelen og ble overtatt av det svenske mediekonsernet Bonnier i 1987. Tidligere norske forlag som inngikk i Cappelen var blant annet Bedriftsøkonomens Forlag (Cappelen Akademisk), Aventura Forlag, Grøndahl & Søn og Dreyers Forlag.N. W. Damm & Søn ble grunnlagt i 1843 av Niels Wilhelm Damm, overtatt av det danske mediekonsernet Egmont Gruppen i 1984 og slått sammen med Hjemmets bokforlag i 2001. Tidligere norske forlag som inngikk i Damm var blant annet Teknologisk Forlag, Ex Libris Forlag, deler av Universitetsforlaget og NKS (Norsk Korrespondanseskole).I juni 2021 ble Egmont eneeier av Cappelen Damm, dette etter å ha kjøpt ut Bonniers tidligere halve eierandel. Les mer i Store norske leksikon forlag bokhandel Egmont Eksterne lenker Cappelen Damm Sentraldistribusjon Tanum Tanum Bokklubber Bazar Forlag Font Forlag Fontini Forlag